# data[].attributes.headline
Κ.Γ. Καρυωτάκη, «Ο Μιχ

# data[].attributes.body
Κ.Γ. Καρυωτάκη, «Ο Μιχαλιός»

Το Μιχαλιό τον πήρανε στρατιώτη.

Καμαρωτά ξεκίνησε κι ωραία

με το Μαρή και με τον Παναγιώτη.

Δεν μπόρεσε να μάθει καν το «επ' ώμου».

Όλο εμουρμούριζε: «Κυρ Δεκανέα,

άσε με να γυρίσω στο χωριό μου».

Τον άλλο χρόνο, στο νοσοκομείο,

αμίλητος τον ουρανό κοιτούσε.

Εκάρφωνε πέρα, σ' ένα σημείο,

το βλέμμα του νοσταλγικό και πράο,

σα να 'λεγε, σα να παρακαλούσε:

«Αφήστε με στο σπίτι μου να πάω».

Κι ο Μιχαλιός επέθανε στρατιώτης.

Τον ξεπροβόδισαν κάτι φαντάροι,

μαζί τους ο Μαρής κι ο Παναγιώτης.

Απάνω του σκεπάστηκεν ο λάκκος,

μα του αφήσαν απέξω το ποδάρι:

Ήταν λίγο μακρύς ο φουκαράκος.

Από τη συλλογή Ελεγεία και Σάτιρες (1927)

# data[].attributes.attachment_link.title
ΞΥΛΟΥΡΗΣ  XILOURIS   " ΤΟΝ ΠΟΛΕΜΟ ΤΟΝ ΚΑΝΟΥΝΕ "

# data[].attributes.headline
Γιάννης Ρίτσος, «Ειρήνη» 

# data[].attributes.subject
Γιάννης Ρίτσος, «Ειρήνη» 

# data[].attributes.body
Τ' όνειρο του παιδιού είναι η ειρήνη.
Τ' όνειρο της μάνας είναι η ειρήνη.
Τα λόγια της αγάπης κάτω απ' τα δέντρα,
είναι η ειρήνη.

Ο πατέρας που γυρνάει τ' απόβραδο μ' ένα φαρδύ χαμόγελο στα μάτια
μ' ένα ζεμπίλι στα χέρια του γεμάτο φρούτα
κ' οι σταγόνες του ιδρώτα στο μέτωπό του
είναι όπως οι σταγόνες του σταμνιού που παγώνει το νερό στο παράθυρο,
είναι η ειρήνη.

Όταν οι ουλές απ' τις λαβωματιές κλείνουν στο πρόσωπο του κόσμου
και μες στους λάκκους που 'σκαψαν οι οβίδες φυτεύουμε δέντρα
και στις καρδιές που 'καψε η πυρκαϊά δένει τα πρώτα της μπουμπούκια η ελπίδα
κ' οι νεκροί μπορούν να γείρουν στο πλευρό τους και να κοιμηθούν δίχως παράπονο
ξέροντας πως δεν πήγε το αίμα τους του κάκου,
είναι η ειρήνη.

Ειρήνη είναι ένα ποτήρι ζεστό γάλα κ' ένα βιβλίο μπροστά στο παιδί που ξυπνάει.
Τότε που τα στάχυα γέρνουν τόνα στ' άλλο λέγοντας: το φως το φως, το φως,
και ξεχειλάει η στεφάνη του ορίζοντα φως
είναι η ειρήνη.

Ειρήνη είναι οι θημωνιές των αχτίνων στους κάμπους του καλοκαιριού
είναι τ' αλφαβητάρι της καλοσύνης στα γόνατα της αυγής.
Όταν λες: αδελφέ μου — όταν λέμε: αύριο θα χτίσουμε
όταν χτίζουμε και τραγουδάμε
είναι η ειρήνη.

Η ειρήνη είναι τα σφιγμένα χέρια των ανθρώπων
είναι το ζεστό ψωμί στο τραπέζι του κόσμου
είναι το χαμόγελο της μάνας.
Μονάχα αυτό.
Τίποτ' άλλο δεν είναι η ειρήνη.
Και τ' αλέτρια που χαράζουν βαθειές αυλακιές σ' όλη τη γης
ένα όνομα μονάχα γράφουν:
Ειρήνη. Τίποτ' άλλο. Ειρήνη.

# data[].attributes.attachment_link.title
2ο-Δημοτικό-Σχολείο-Λαυρίου

# data[].attributes.attachment_link.title
R.E.M. - Orange Crush (Official Music Video)

# data[].attributes.attachment_link.title
Γκουέρνικα: Η ιστορία ενός πίνακα – The Art of Crime

# data[].attributes.attachment_link.description
Η πληθώρα των αναλύσεων, θεωρητικών προσεγγίσεων και παντός είδους άλλων πληροφοριών για την Γκουέρνικα του […]

# data[].attributes.attachment_link.provider_name
Ιδεοστρόβιλος

# data[].attributes.attachment_link.readable_text
Τι είναι η ειρήνη; και άλλα αντιπολεμικά ποιήματα της Λητώς Σεϊζάνη.

1. Το σπίτι και η οικογένειά μας

Σαν άνθρωποι

Μικροί, εγωιστές και καταφοβισμένοι

Ακούγοντας για πόλεμο

Ενδιαφερόμαστε

Ανησυχούμε

Πρωτίστως για το σπίτι

Και την οικογένειά μας

*

Εικόνες όταν βλέπουμε

Από στρατιώτες νέους που την ζωή τους χάνουν

Από μανάδες που της προσφυγιάς τον δρόμο παίρνουν

Με τα μωρά στην αγκαλιά

Θλιβόμαστε βεβαίως

Μας φεύγει ένα δάκρυ

Δεν είμαστε από πέτρα

*

Τα βράδια προσευχόμαστε

Πρωτίστως για το σπίτι

Και την οικογένειά μας

Αν λίγος χρόνος περισσέψει

Στα γρήγορα μια προσευχή θα πούμε

Και για όσους πολεμάνε

Στα γρήγορα να το ξορκίσουμε

Μην έρθει πιο κοντά μας

Μην απειλήσει εμάς, το σπίτι μας

Την οικογένειά μας

13 03 22

2.

Κι αν γράφονται αντιπολεμικά τραγούδια

Ποιήματα

Ολόκληρα μυθιστορήματα

Ταινίες κι αν γυρίζονται

Πίνακες που θυμίζουνε Πικάσσο

Οι πόλεμοι, παρ'όλ'αυτά, δεν σταματούν

20.03.22

3.

Τι σημασία έχει αν είναι Χριστιανοί Ορθόδοξοι

εναντίον Ορθοδόξων Χριστιανών;

Τι σημασία θα είχε αν ήταν ίσως Καθολικοί

εναντίον Προτεσταντών

ή αντιστρόφως;

Μουσουλμάνοι εναντίον Ισραηλιτών

Ινδουιστές κατά των Βουδιστών

Και ούτω καθ'εξής

Τι σημασία έχει;

Όλοι είναι άνθρωποι που κάποτε γεννήθηκαν

Και όλοι θα πεθάνουν

Γιατί να πεθαίνουν πριν της ώρας τους;

Μάρτιος 22.
4. Τι είναι η ειρήνη;
Η ειρήνη δεν είναι άσπρο περιστέρι

Ούτε σήμα μέσα σε κύκλο

Η ειρήνη δεν είναι προετοιμασία για πόλεμο,

όπως λέει το ρητό.

Η ειρήνη είναι μια μέρα βαρετή

Όταν ξυπνάς το πρωί

Για να πας στην δουλειά σου

Όταν γυρνάς το απόγευμα στην οικογένειά σου

Μαγειρεύεις, συμμαζεύεις

Και ταϊζεις τα παιδιά σου

Πας κι εσύ να κοιμηθείς

Με την σιγουριά ότι η επομένη

Θα είναι μια ίδια μέρα βαρετή

15.03.22

# data[].attributes.attachment_link.keywords[]
αντιπολεμικό ποίημα

# data[].attributes.attachment_link.keywords[]
αντιπολεμικά ποιήματα

# data[].attributes.attachment_link.keywords[]
λητώ σεϊζάνη

# data[].attributes.attachment_link.keywords[]
ποιήματα για την ειρήνη

# data[].attributes.attachment_link.keywords[]
ποίημα για την ειρήνη

# data[].attributes.attachment_link.keywords[]
τί είναι η ειρήνη

# data[].attributes.attachment_link.authors[].name
Λητώ Σεϊζάνη

# data[].attributes.attachment_link.title
Αντιπολεμικά ποιήματα

# data[].attributes.attachment_link.description
"Τι είναι η ειρήνη;" και άλλα αντιπολεμικά ποιήματα της Λητώς Σεϊζάνη.